Document ID: 31976L0211

Reference:
EUR-Lex - 31976L0211 - ET
Tähtis õiguslik teade
|
31976L0211
Nõukogu direktiiv 20. jaanuar 1976, teatavate toodete massi või mahu järgi pakendamist käsitlevate liikmesriikide õigusaktide ühtlustamise kohta
Euroopa Liidu Teataja L 046 , 21/02/1976 Lk 0001 - 0011 Soomekeelne eriväljaanne: Peatükk 15 Köide 2 Lk 0031  Kreekakeelne eriväljaanne: Peatükk 13 Köide 3 Lk 0195  Rootsikeelne eriväljaanne: Peatükk 15 Köide 2 Lk 0031  Hispaaniakeelne eriväljaanne: Peatükk 13 Köide 4 Lk 0244  Portugalikeelne eriväljaanne Peatükk 13 Köide 4 Lk 0244  CS.ES Peatükk 13 Köide 003 Lk 91  - 101 ET.ES Peatükk 13 Köide 003 Lk 91  - 101 HU.ES Peatükk 13 Köide 003 Lk 91  - 101 LT.ES Peatükk 13 Köide 003 Lk 91  - 101 LV.ES Peatükk 13 Köide 003 Lk 91  - 101 MT.ES Peatükk 13 Köide 003 Lk 91  - 101 PL.ES Peatükk 13 Köide 003 Lk 91  - 101 SK.ES Peatükk 13 Köide 003 Lk 91  - 101 SL.ES Peatükk 13 Köide 003 Lk 91  - 101
Nõukogu direktiiv20. jaanuar 1976,teatavate toodete massi või mahu järgi pakendamist käsitlevate liikmesriikide õigusaktide ühtlustamise kohta(76/211/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 100,võttes arvesse komisjoni ettepanekut,võttes arvesse Euroopa Parlamendi arvamust, [1]võttes arvesse majandus- ja sotsiaalkomitee arvamust [2]ning arvestades, et:enamikus liikmesriikides on pakendatud toodete müügiks pakkumise tingimused reguleeritud kohustuslike eeskirjadega, mis liikmesriigiti erinevad, takistades seega selliste kinnispakkidega kauplemist; seetõttu tuleks selliseid sätteid ühtlustada;et võimaldada tarbijate korrektset teavitamist, tuleks ette näha meetod, mille kohaselt kinnispakile märgitakse selles sisalduva toote nimimass või -maht;samuti on vaja määratleda kinnispakkide sisu lubatud negatiivne hälve ja määratleda sellise kontrolli standardmeetod, mis võimaldaks tagada, et kinnispakid vastavad ettenähtud sätetele;nõukogu 26. juuli 1971. aasta direktiivi 71/316/EMÜ (liikmesriikide õigusaktide mõõtevahendeid ja metroloogilise kontrolli meetodeid käsitlevate ühissätete ühtlustamise kohta, [3] viimati muudetud ühinemisaktiga [4]) artikkel 16 näeb ette, et teatavate toodete turustamisnõuete ühtlustamist, eelkõige kinnispakkide koguste mõõtmise ja märgistamise osas võib reguleerida üksikdirektiividega;kuna liiga kiire muudatus siseriiklike õigusaktidega sätestatud koguse määratlemise vahendite osas, uute kontrollsüsteemide organiseerimisel ja ka uue mõõtesüsteemi kehtestamisel võib teatavates liikmesriikides tekitada raskusi, tuleks nende liikmesriikide jaoks ette näha üleminekuperiood; sellised sätted ei tohiks siiski takistada ühendusesisest kauplemist kõnealuste toodetega ega piirata käesoleva direktiivi rakendamist teistes liikmesriikides,ON VASTU VÕTNUD KÄESOLEVA DIREKTIIVI:Artikkel 1Käesolev direktiiv käsitleb tooteid sisaldavaid kinnispakke, välja arvatud need, mida nimetatakse nõukogu 19. detsembri 1974. aasta direktiivis 75/106/EMÜ teatud vedelike mahu järgi kinnispakkidesse villimist käsitlevate liikmesriikide õigusaktide ühtlustamise kohta, [5] mis on mõeldud müügiks püsiva nimikogusega ühikutena, mis:- vastavad pakendaja poolt eelnevalt kindlaksmääratud väärtustele,- on väljendatud massi- või mahuühikutes,- ei ole väiksemad kui 5 g või 5 ml ja suuremad kui 10 kg või 10 l.Artikkel 21. Kinnispakk tähendab käesolevas direktiivis kombinatsiooni tootest ja individuaalpakendist, millesse see on pakendatud.2. Toode on kinnispakis, kui see pannakse ükskõik millise olemusega pakendisse ilma ostja kohalviibimiseta ja pakendis sisalduval toote kogusel on eelnevalt kindlaksmääratud väärtus, mida ei saa muuta ilma pakendi avamiseta või märgatava muutmiseta.Artikkel 31. I lisa punktis 3.3 nimetatud EMÜ tähist võivad kanda kinnispakid, mis vastavad käesoleva direktiivi ja selle I lisa nõuetele.2. Nende suhtes kohaldatakse metroloogilist kontrolli I lisa punktis 5 ja II lisas määratletud tingimustel.Artikkel 41. Kõigil artiklis 3 nimetatud kinnispakkidel peab olema märge toote massi või mahu kohta, mida nimetatakse "nimimassiks" või "nimimahuks", mida need vastavalt I lisale peavad sisaldama.2. Vedelaid tooteid sisaldavatele kinnispakkidele märgitakse nende nimimaht ja muid tooteid sisaldavatele kinnispakkidele märgitakse nende nimimass, välja arvatud juhul, kui kaubandustavad või siseriiklikud õigusaktid näevad ette teisiti ja on kõigis liikmesriikides identsed, või vastupidiste ühenduse eeskirjade korral.3. Kui kaubandustavad või siseriiklikud õigusaktid mõne tooteliigi või kinnispaki tüübi osas pole kõikides liikmesriikides samad, peab kinnispakkidel olema vähemalt sihtriigis valitsevatele kaubandustavadele või siseriiklikele õigusaktidele vastav metroloogiline teave.4. Kuni üleminekuperioodi lõpuni, mille jooksul ühenduses on lubatud kasutada nõukogu 18. oktoobri 1971. aasta direktiivi 71/354/EMÜ (mõõtühikuid käsitlevate liikmesriikide õigusaktide ühtlustamise kohta, [6] viimati muudetud ühinemisaktiga) II lisas loetletud inglise süsteemi mõõtühikuid, peab käesoleva direktiivi I lisa punktis 3.1 ettenähtud SI mõõtühikutes väljendatud nimimassi ja/või nimimahu märkele Ühendkuningriigi ja Iirimaa soovi korral nende riikide territooriumil kaasnema märge samaväärse väärtuse kohta inglise süsteemi (Ühendkuningriik) mõõtühikutes, mis arvutatakse järgmiste ümberarvestuskoefitsientide alusel:1 g = 0,0353 untsi (avoirdupois),1 kg = 2,205 naela,1 ml = 0,0352 vedelikuuntsi,1 l = 1,760 pinti või 0,220 gallonit.Artikkel 5Liikmesriigid ei tohi käesolevas direktiivis sätestatud nõuetele ja katsetele vastavate kinnispakkide turuleviimist keelata või piirata või sellest keelduda põhjustel, mis käsitlevad sellistel kinnispakkidel vastavalt käesolevale direktiivile nõutavaid tähiseid, nende mahu või massi kindlaksmääramist või nende mõõtmise või kontrolli meetodeid.Artikkel 6Muudatused, mis on vajalikud käesoleva direktiivi I ja II lisa kohandamiseks tehnika arenguga, võetakse vastu direktiivi 71/316/EMÜ artiklites 18 ning 19 ettenähtud korras.Artikkel 71. Liikmesriigid jõustavad käesoleva direktiivi järgimiseks vajalikud õigus- ja haldusnormid 18 kuu jooksul alates käesoleva direktiivi teatavakstegemisest ja teatavad sellest viivitamata komisjonile.2. Erandina lõikest 1 võivad Belgia, Iirimaa, Madalmaad ja Ühendkuningriik käesoleva direktiivi ja selle lisade rakendamist edasi lükata hiljemalt 31. detsembrini 1979.3. Ajavahemikul, kui käesolev direktiiv pole liikmesriigis jõustunud, ei tohi see liikmesriik kehtestada direktiivi vastuvõtmise ajal kehtivatest meetmetest rangemaid kontrollimeetmeid teistest liikmesriikidest pärinevates ja käesoleva direktiiviga reguleeritud kinnispakkides sisalduva koguse osas.4. Samal ajavahemikul võtavad käesoleva direktiivi rakendanud liikmesriigid vastu käesoleva artikli lõikes 2 ettenähtud erandit kasutavatest liikmesriikidest pärinevad kinnispakid, mis vastavad I lisa punktile 1, isegi kui neil pole I lisa punktis 3.3 nimetatud EMÜ tähist, samal alusel ja samadel tingimustel kui kinnispakid, mis vastavad kõigile käesoleva direktiivi nõuetele.5. I lisa punktis 5 ettenähtud kontrolli võivad teha sihtriigi pädevad asutused, kui väljaspool ühendust toodetud kinnispakid imporditakse ühenduse territooriumile liikmesriigis, mis pole vastavalt käesolevale artiklile veel käesolevat direktiivi rakendanud.6. Liikmesriigid tagavad, et käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide tekst edastatakse komisjonile.Artikkel 8Käesolev direktiiv on adresseeritud liikmesriikidele.Brüssel, 20. jaanuar 1976Nõukogu nimeleesistujaG. Thorn[1] EÜT C 48, 25.4.1974, lk 21.[2] EÜT C 109, 19.9.1974, lk 16.[3] EÜT L 202, 6.9.1971, lk 1.[4] EÜT L 73, 27.3.1972, lk 14.[5] EÜT L 42, 15.2.1975, lk 1.[6] EÜT L 243, 29.10.1971, lk 29.--------------------------------------------------I LISA1. EESMÄRGIDKäesoleva direktiiviga hõlmatud kinnispakid on valmistatud nii, et täidetud kinnispakid vastavad järgmistele nõuetele:1.1. täitekogus ei ole keskmiselt väiksem kui nimikogus;1.2. kinnispakkide osa, mille negatiivne hälve on punktis 2.4 sätestatud lubatud negatiivsest hälbest suurem, peab olema piisavalt väike, et kinnispakkide partiid vastaksid II lisas nimetatud testi nõuetele;1.3. ükski kinnispakk, mille negatiivne hälve on suurem kui punktis 2.4 tabelis esitatud kahekordne lubatud negatiivne hälve, ei tohi kanda punktis 3.3 sätestatud EMÜ tähist.2. MÄÄRATLUSED JA PÕHISÄTTED2.1. Kinnispaki nimikogus (nimimass või nimimaht) on kinnispakil näidatud mass või maht, st toote kogus, mida kinnispakk loetakse sisaldavat.2.2. Kinnispaki täitekogus on toote kogus (mass või maht), mida see tegelikult sisaldab. Kõigi mahuühikutes väljendatavate tootekoguste kontrolli toimingute korral mõõdetakse või korrigeeritakse täitekoguse väärtust 20 °C juures vaatamata temperatuurile, millel toimub pakendamine või kontrollimine. Seda eeskirja ei kohaldata sügavkülmutatud või külmutatud toodete suhtes, mille kogust väljendatakse mahuühikutes.2.3. Kinnispaki negatiivne hälve on kogus, mille võrra kinnispaki täitekogus on väiksem nimikogusest.2.4. Kinnispaki koguse lubatud negatiivne hälve on kinnitatud vastavalt järgmisele tabelile, kus tooted on punktide 2.5 ja 2.6 kohaselt jagatud kahte klassi (A ja B) nende füüsikalistele omaduste ja/või pakendamismenetluse, mille nad läbivad, ning nimikoguste väärtuste alusel.Nimikogus Qn grammides või milliliitrites | Lubatud negatiivne hälve |Klass A | Klass B |% Qn-st | g või ml | % Qn-st | g või ml |5 – 25 | — | — | 9 | — |25 – 50 | 4,5 | — | 9 | — |50 – 100 | — | 2,25 | — | 4,5 |100 – 200 | 2,25 | — | 4,5 | — |200 – 300 | — | 4,5 | — | 9 |300 – 500 | 1,5 | — | 3 | — |500 – 1000 | — | 7,5 | — | 15 |1000 – 10000 | 0,75 | — | 1,5 | — |Tabeli kasutamisel ümardatakse tabelis protsentidena näidatud lubatud negatiivse hälbe väärtused, mis on arvutatud massi- või mahuühikutes, ülespoole lähima kümnendiku grammi või milliliitrini.2.5. Järgmised tooted loetakse klassi A kuuluvateks:a) tooted, mis on müügietapil tahked või raskestikallatavad, aga mille võib pakendamise käigus piisavalt vedelaks muuta, ning mis ei sisalda nähtavaid tahkeid või gaasilisi osi ja mida saab pakendada üheainsa toiminguga;b) pulbrilised tooted;c) tooted, mis koosnevad tükkidest, fragmentidest või teradest, mille ühiku mass ei ületa üht kolmandikku lubatud negatiivsest hälbest, mis vastab kinnispaki sisu nimimassile punkti 2.4 tabeli klassi A veerus;d) hõlpsalt määritav pasta,juhul, kui neid tooteid kord kaalutuna või pakendatuna enam ei töödelda või töödeldakse ainult viisil, mis ei muuda täitekogust.2.6. Kõik tooted, mis ei kuulu punktis 2.5 kirjeldatud klassi, kuuluvad klassi B. Järgmised tooted loetakse samuti klassi B kuuluvateks:a) vedelad tooted;b) pakendatud tooted, mille nimimass või -maht on väiksem kui 25 g või 25 ml;c) tooted, mille reoloogilisi omadusi (st voolavus või viskoossus) või tihedust ei saa voolavas olekus sobivate tehniliste vahenditega piisavalt püsivana hoida.3. SILDID JA MARKEERINGUDKõigil vastavalt käesolevale direktiivile koostatud kinnispakkidel peab olema järgmine markeering, mis on kinnitatud nii, et see oleks kustumatu, kergesti loetav ja harilikes müügitingimustes kinnispakil nähtav:3.1. nimikogus (nimimass või nimimaht), mis on väljendatud kilogrammides, grammides, liitrites, sentiliitrites või milliliitrites ja märgitud vähemalt 6 mm kõrguses kirjas, kui nimikogus ületab 1000 g või 100 cl; 4 mm kõrguses kirjas, kui see on 1000 g või 100 cl või vähem, aga rohkem kui 200 g või 20 cl, ja 3 mm kõrguses kirjas, kui see ei ületa 200 g või 20 cl, koos kasutatud mõõtühiku sümboliga või vajaduse korral mõõtühiku nimetusega vastavalt direktiivile 71/354/EMÜ;märked inglise süsteemi mõõtühikutes (Ühendkuningriik) on tähtede ja arvudega, mille mõõtmed pole suuremad vastavatest märgetest SI ühikutes;3.2. tähis või silt, mis võimaldab pädevatel ametitel identifitseerida pakendaja või pakendamise korraldanud isiku või ühenduses tegutseva importija;3.3. vähemalt 3 mm kõrgune väike "e", mis asub nimimassi või nimimahu märke lähedal ja millega pakendaja või importija tõendab, et kinnispakk vastab käesoleva direktiivi nõuetele.Tähe kuju on näidatud direktiivi 71/316/EMÜ II lisa punktis 3 esitatud joonisel.Selle direktiivi artiklit 12 kohaldatakse mutatis mutandis.4. PAKENDAJA VÕI IMPORTIJA VASTUTUSPakendaja või importija vastutus on tagada, et kinnispakid vastavad käesoleva direktiivi nõuetele.Kinnispakis sisalduva toote koguse (või pakitud koguse), mida nimetatakse "täitekoguseks", mõõtmise või kontrollimise eest massi või mahu alusel vastutab pakendaja ja/või importija. Mõõtmisel või kontrollimisel kasutatakse ametlikku mõõtevahendit, mis sobib vajalike toimingute tegemiseks.Kontrollida võib proovide võtmise teel.Kui täitekogust ei mõõdeta, korraldab pakendaja kontrollimise viisil, mis tagab tõhusalt nõutava koguse.See tingimus on täidetud, kui pakendaja teeb toodangu kontrolli liikmesriigi pädevate ametite heakskiidetud korras ja säilitab neile ametitele kättesaadavalt selliste kontrollide tulemusi sisaldavad dokumendid, millega tõestatakse, et need kontrollid koos nende põhjal vajalikuks osutunud täpsustuste ja mugandustega on tehtud nõuetekohaselt ja täpselt.Impordi korral kolmandatest riikidest võib importija mõõtmise ja kontrollimise asemel esitada tõendi, et tal on kõik vastutuse võtmiseks vajalikud tagatised.Toodete puhul, mille kogused on väljendatud mahuühikutes, on üks mitmest mõõtmis- ja kontrollinõude täitmise meetodist kinnispaki koostamisel mõõtemahuteid käsitlevas direktiivis määratletud tüüpi mõõtemahuti kasutamine, mis täidetakse nimetatud direktiivis ja käesolevas direktiivis ettenähtud tingimustel.5. KONTROLL, MIDA PÄDEVAD AMETID TEEVAD PAKENDAJA VÕI IMPORTIJA RUUMIDESKinnispakkide vastavuse tagamiseks käesoleva direktiivi nõuetele teevad liikmesriikide pädevad ametid kontrolli proovide võtmise teel pakendaja ruumides või juhul, kui see ei ole võimalik, importija või tema ühenduses tegutseva esindaja ruumides.Statistiline test toimub vastavalt tunnustatud kvaliteedikontrolli meetoditele. Selle tõhusus peab olema võrreldav II lisas täpsustatud standardmeetodiga.6. MUU PÄDEVATE AMETITE TEHTAV KONTROLLKäesolev direktiiv ei välista mis tahes kontrolli, mida liikmesriikide pädevad ametid võivad teha igal turustusprotsessi etapil eriti selleks, et kontrollida kinnispakkide vastavust käesoleva direktiivi nõuetele.Direktiivi 71/316/EMÜ artikli 15 punkti 2 kohaldatakse mutatis mutandis.--------------------------------------------------II LISAKäesolev lisa sätestab menetlused kinnispakkide partiide statistiliseks kontrolliks, et need vastaksid käesoleva direktiivi artikli 3 ja I lisa punkti 5 nõuetele.See kontroll põhineb ISO standardil nr 2859, mis käsitleb testimeetodeid omaduste alusel, võttes nõuetekohaseks kvaliteeditasemeks 2,5 %. Proovide võtmise määr vastab selle standardi II määrale, kui testitakse kinnispakke avamata, ja määrale S 3, kui kinnispakk testi käigus avatakse.1. KINNISPAKKIDE TÄITEKOGUSE MÕÕTMISE NÕUDEDKinnispakkide täitekogust võib mõõta vahetult kaalude või mõõtevahendite abil või vedelike puhul kaudselt, kaaludes pakendatud toodet ja mõõtes selle tihedust.Olenemata kasutatud meetodist ei tohi hälve kinnispaki täitekoguse mõõtmisel ületada üht viiendikku kinnispaki nimikoguse lubatud negatiivsest hälbest.Kinnispaki täitekoguse mõõtmise menetlust võib igas liikmesriigis reguleerida siseriiklike sätetega.2. KINNISPAKKIDE PARTIIDE KONTROLLI NÕUDEDKinnispakke kontrollitakse proovide võtmise teel, mis toimub kahes osas:- proovi iga kinnispaki täitekoguse kontroll,- proovi kinnispakkide keskmise täitekoguse kontroll.Kinnispakkide partii loetakse nõuetekohaseks, kui mõlema kontrolli tulemused on nõuetekohased.Kummagi kontrolli jaoks on kaks proovivõtuplaani:- test kinnispakke avamata,- test, mis hõlmab kinnispaki avamist või hävitamist.Majanduslikel ja praktilistel põhjustel on viimane test piiratud täiesti hädavajaliku miinimumiga; see ei ole nii tõhus kui kontroll kinnispakke avamata.Testi, mis hõlmab kinnispaki avamist, kasutatakse seetõttu ainult juhtudel, kui kinnispakke avamata on kontrollida võimatu. Üldjuhul ei kohaldata seda vähem kui 100 ühikust koosnevate partiide suhtes.2.1. Kinnispakkide partiid2.1.1. Partii koosneb kõigist kontrollitavatest sama tüüpi ja sama tootmistsükli kinnispakkidest.2.1.2. Kui kinnispakke kontrollitakse pakkeliini lõpus, on iga partii suurus võrdne pakkeliini maksimumtoodanguga tunnis ning partii suurus ei ole piiratud.Muudel juhtudel piiratakse partii suurust 10000 kinnispakiga.2.1.3. Test kinnispakke avamata on vähem kui 100 kinnispakist koosnevate partiide puhul 100 %.2.1.4. Enne punktides 2.2 ja 2.3 nimetatud teste võetakse partiist pisteliselt piisav arv kinnispakke, et saaks teha kontrolli, mis nõuab suuremat proovi.Teiseks kontrolliks võetakse esimesest proovist pisteliselt vajalik proov ja märgistatakse.Märgistamine lõpetatakse enne mõõtmiste algust.2.2. Kinnispaki vähima lubatud koguse kontroll2.2.1. Vähima lubatud koguse arvutamiseks lahutatakse kõnealuse koguse lubatud negatiivne hälve kinnispaki nimikogusest.2.2.2. Partii kinnispakid, mille täitekogus on väiksem kui vähim lubatud kogus, loetakse defektseks.2.2.3. Kontrolliks proovide võtmise teel kasutatakse üht järgmistest proovivõtuplaanidest (ühe- või kaheastmelist), mille valib iga liikmesriik.2.2.3.1. Üheastmeline proovivõtuplaanKontrollitavate kinnispakkide arv võrdub nende arvuga proovis, nagu plaanis näidatud:- kui proovist leitud defektsete ühikute arv on väiksem või võrdne nõuetekohasuse näitajaga, loetakse kinnispakkide partii selle kontrolli seisukohalt nõuetekohaseks,- kui proovist leitud defektsete ühikute arv on tagasilükkamisnäitajaga võrdne või suurem, lükatakse kinnispakkide partii tagasi.2.2.3.1.1. Testiskeem kinnispakke avamataPartii suurus | Proovi suurus | Defektsete ühikute arv |Nõuetekohasuse näitaja | Tagasilükkamisnäitaja |100 – 150 | 20 | 1 | 2 |151 – 280 | 32 | 2 | 3 |281 – 500 | 50 | 3 | 4 |501 – 1200 | 80 | 5 | 6 |1201 – 3200 | 125 | 7 | 8 |üle 3201 | 200 | 10 | 11 |2.2.3.1.2. Testiskeem kinnispakke avadesPartii suurus | Proovi suurus | Defektsete ühikute arv |Nõuetekohasuse näitaja | Tagasilükkamisnäitaja |Ükskõik milline arv (≥ 100) | 20 | 1 | 2 |2.2.3.2. Kaheastmeline proovivõtuplaanKontrollitavate kinnispakkide arv võrdub ühikute arvuga esimeses proovis, nagu plaanis näidatud:- kui esimesest proovist leitud defektsete ühikute arv on väiksem või võrdne esimese nõuetekohasuse näitajaga, loetakse partii selle kontrolli seisukohalt nõuetekohaseks,- kui esimesest proovist leitud defektsete ühikute arv on esimese tagasilükkamisnäitajaga võrdne või suurem, lükatakse partii tagasi,- kui esimesest proovist leitud defektsete ühikute arv jääb esimese nõuetekohasuse näitaja ja esimese tagasilükkamisnäitaja vahele, kontrollitakse teist proovi, mille ühikute arv on plaanis näidatud.Esimesest ja teisest proovist leitud defektsed ühikud liidetakse ja:- kui defektsete ühikute arv kokku on väiksem või võrdne teise nõuetekohasuse näitajaga, loetakse partii selle kontrolli seisukohalt nõuetekohaseks,- kui defektsete ühikute arv kokku on teise tagasilükkamisnäitajaga võrdne või suurem, lükatakse partii tagasi.2.2.3.2.1. Testiskeem kinnispakke avamataPartii suurus | Proovid | Defektsete ühikute arv |Järjekord | Arv | Koguarv | Nõuetekohasuse näitaja | Tagasilükkamisnäitaja |100 – 150 | 1. | 13 | 13 | 0 | 2 |2. | 13 | 26 | 1 | 2 |151 – 280 | 1. | 20 | 20 | 0 | 3 |2. | 20 | 40 | 3 | 4 |281 – 500 | 1. | 32 | 32 | 1 | 4 |2. | 32 | 64 | 4 | 5 |501 – 1200 | 1. | 50 | 50 | 2 | 5 |2. | 50 | 100 | 6 | 7 |1201 – 3200 | 1. | 80 | 80 | 3 | 7 |2. | 80 | 160 | 8 | 9 |Üle 3201 | 1. | 125 | 125 | 5 | 9 |2. | 125 | 250 | 12 | 13 |2.2.3.2.2. Testiskeem kinnispakke avadesPartii suurus | Proovid | Defektsete ühikute arv |Järjekord | Arv | Koguarv | Nõuetekohasuse näitaja | Tagasilükkamisnäitaja |Ükskõik milline arv (≥ 100) | 1. | 13 | 13 | 0 | 2 |2. | 13 | 26 | 1 | 2 |2.3. Partii moodustavate üksikute kinnispakkide keskmise täitekoguse kontroll2.3.1. x=∑ xinon suurem kui väärtus:Qn–Q−· t1 − αSelles valemis:Qn = kinnispaki nimikogus,n = kinnispakkide arv kontrollimiseks võetud proovis,s = partii täitekoguse hinnanguline standardhälve,t (1 – α) = 0,995 Studenti jaotuse usaldusnivoo, mille vabadusaste on v = n – 12.3.2. Kui xi on n ühikust koosneva proovi i-nda ühiku täitekoguse mõõdetud väärtus, siis:2.3.2.1. proovi mõõdetud väärtuste keskmine saadakse järgmise tehtega:x=∑xin2.3.2.2. ja standardhälbe s hinnanguline väärtus järgmise tehtega:- mõõdetud väärtuste ruutude summa:∑- mõõdetud väärtuste summa ruut:∑x1n∑xi2- SC = ∑−1n∑i = 1i = n xi2- hinnanguline dispersioon:v =s =v2.3.3. Kinnispakkide partii nõuetekohasuse või tagasilükkamise tingimused keskväärtuse kontrollimiseks:2.3.3.1. Testi tingimused kinnispakke avamataPartii suurus | Proovi suurus | Näitajad |Nõuetekohasus | Tagasilükkamine |100 – 500 (kaasa arvatud) | 30 | x- ≥ Qn − 0,503s | x- < Qn − 0,503s |> 500 | 50 | x- ≥ Qn − 0,379s | x- < Qn − 0,379s |2.3.3.2. Testi tingimused kinnispakke avadesPartii suurus | Proovi suurus | Näitajad |Nõuetekohasus | Tagasilükkamine |Ükskõik milline arv (≥ 100) | 20 | x- ≥ Qn − 0,640s | x- < Qn − 0,640s |--------------------------------------------------

Summary:
Kinnispakis olevate toodete märgistus
Kinnispakis olevate toodete märgistus
Kinnispakkidel (varem ettevalmistatud pakid) ja nende sisul peab olema sisalduva toote massi või mahu kohta ühtlustatud vormingus märge, mis võtab arvesse metroloogilisi tingimusi.
KOKKUVÕTE
            
Kinnispakkide* ja kinnispakkides olevate toodete* märgistus peab sisaldama mitmesugust tarbijale asjakohast teavet.
Kinnispakkides olevaid tooteid müüakse üksikult kindla massi või mahuga, mis on paki täitja poolt eelnevalt kindlaksmääratud. Mass või maht peab olema
kõige väiksemate pakkide puhul vähemalt 5 g või 5 ml;
suurimate pakkide puhul mitte rohkem kui 10 kg või 10 l.
E-märgi kasutamine
Kinnispakkides olevad tooted võivad kanda väikest „e” tähte, mille minimaalne kõrgus on 3 mm ja millega pakkija või importija oma vastutuse kohaselt tõendab, et kinnispakid vastavad käesolevast direktiivist tulenevate kvaliteedi ja metroloogilise kontrolli nõuetele (I lisa punkt 5 ja II lisa).
 Täht peab asuma nimimassi või nimimahu märke lähedal.
Massi ja mahu märkimine
Vedelike puhul peab pakendile olema märgitud vedeliku maht ja muude toodete puhul nende mass.
Kinnispakis oleva toote etikett peab samuti kandma massi ja mahu märgistust, mis on kooskõlas kaubandustavadega või sihtriigi siseriiklike õigusaktidega, kui niisugune märgistus on ELi riikides erinev.
ELi riigid ei tohi keelata ega piirata kinnispakkide turuleviimist, kui need vastavad käesolevas direktiivis sätestatud mahu või massi märkimist või kasutatud metroloogilisi meetodeid puudutavatele nõuetele.
MIS AJAST DIREKTIIVI KOHALDATAKSE?
              
Seda kohaldatakse alates 23. jaanuarist 1976. Enamik ELi riike pidid selle oma siseriiklikesse õigusaktidesse üle võtma 22. juuliks 1977. Belgia, Iirimaa ja Ühendkuningriik (1) pidid selle oma siseriiklikesse õigusaktidesse üle võtma 31 detsembriks 1979.
PÕHIMÕISTED
* Kinnispakk – kombinatsioon tootest ja individuaalpakendist, millesse see on pakendatud.
* Kinnispakkides olevad tooted – toode on kinnispakis, kui see pannakse ükskõik millisesse pakendisse ilma ostja kohalviibimiseta ja pakendis sisalduva toote kogus on eelnevalt kindlaks määratud ning seda ei saa muuta ilma pakendi avamiseta või märgatava muutmiseta.
ÕIGUSAKT
            
Nõukogu 20. jaanuari 1976. aasta direktiiv 76/211/EMÜ teatavate toodete massi või mahu järgi pakendamist käsitlevate liikmesriikide õigusaktide ühtlustamise kohta (EÜT L 46, 21.2.1976, lk 1–11)
Direktiivi 76/211/EMÜ järjestikused muudatused ja parandused on alusdokumenti lisatud. Käesoleval konsolideeritud versioonil on üksnes dokumentaalne väärtus.
SEONDUVAD ÕIGUSAKTID
            
Euroopa Parlamendi ja nõukogu 25. oktoobri 2011. aasta määrus (EL) nr 1169/2011, milles käsitletakse toidualase teabe esitamist tarbijatele ning millega muudetakse Euroopa Parlamendi ja nõukogu määrusi (EÜ) nr 1924/2006 ja (EÜ) nr 1925/2006 ning tunnistatakse kehtetuks komisjoni direktiiv 87/250/EMÜ, nõukogu direktiiv 90/496/EMÜ, komisjoni direktiiv 1999/10/EÜ, Euroopa Parlamendi ja nõukogu direktiiv 2000/13/EÜ, komisjoni direktiivid 2002/67/EÜ ja 2008/5/EÜ ning komisjoni määrus (EÜ) nr 608/2004 (ELT L 304, 22.11.2011, lk 18–63). Vt konsolideeritud versioon.
Euroopa Parlamendi ja nõukogu 22. septembri 2003. aasta määrus (EÜ) nr 1830/2003, milles käsitletakse geneetiliselt muundatud organismide jälgitavust ja märgistamist, geneetiliselt muundatud organismidest valmistatud toiduainete ja sööda jälgitavust ning millega muudetakse direktiivi 2001/18/EÜ (ELT L 268, 18.10.2003, lk 24–28). Vt konsolideeritud versioon.
Viimati muudetud: 14.12.2015(1) Ühendkuningriik astub Euroopa Liidust välja ja on alates 1. veebruarist 2020 kolmas riik (ELi mittekuuluv riik).